text: [{"text_idx": "#000001", "text": "Va\u0301pn u\u0301r Ukraina enda hja\u0301 brotsmonnum i\u0301 nor\u00f0anlondum"}, {"text_idx": "#000003", "text": "Finska fregnart\u00e6nastan sigur seg hava upply\u0301singar um at brotsmenn i\u0301 Finnlandi kunnu fa\u0301a herna\u00f0arlig va\u0301pn, sum annars vo\u0301ru \u00e6tla\u00f0 Ukrainska herinum."}, {"text_idx": "#000005", "text": "Altjo\u0301\u00f0a mi\u00f0lar hava greitt fra\u0301 at Europeiski l\u00f8greglustovnurin Europol hevur rokna\u00f0 vi\u00f0 at brotsmannali\u00f0 l\u00f8gdu va\u0301pn a\u0301 goymslu i\u0301 Ukraina. I\u0301 summar skriva\u00f0i Europol eina fra\u0301bo\u00f0an, har a\u0301vara\u00f0 var um at u\u0301tbrei\u00f0slan av skot- og spreingiva\u0301pnum i\u0301 Ukraina kundi elva til \u00f8kta smugling av va\u0301pnum inn i\u0301 ES umvegis kendar smuglararutur."}, {"text_idx": "#000007", "text": "L\u00f8greglan hevur ikki lati\u00f0 na\u0301greiniligari upply\u0301singar um ma\u0301li\u00f0 vi\u00f0 va\u0301pnum u\u0301r Ukraina, enn at kanningararbei\u00f0i er i\u0301 gongd."}, {"text_idx": "#000008", "text": "Lei\u00f0irnar og kontaktperso\u0301narnir til tess at kunna smugla o\u0301lo\u0301glig va\u0301pn til Finnlands eru longu upp a\u0301 pla\u0301ss, samb\u00e6rt Ahlgren."}, {"text_idx": "#000010", "text": "Si\u0301\u00f0ani kri\u0301ggi\u00f0 i\u0301 Jugoslavia hava londini a\u0301 Balkan stri\u0301\u00f0st vi\u00f0 o\u0301lo\u0301gligan va\u0301pnahandil."}, {"text_idx": "#000011", "text": "\u201cTa\u00f0 er gott at Ukraina f\u00e6r no\u0301gv va\u0301pn, men vit fara at stri\u0301\u00f0ast vi\u00f0 hesi va\u0301pnini i\u0301 fleiri ti\u0301ggjua\u0301r fram og rinda pri\u0301sin her,\u201d seg\u00f0i Ahlgren."}, {"text_idx": "#000012", "text": "Hann vi\u0301sti eisini a\u0301, at kri\u0301ggi\u00f0 i\u0301 Ukraina skapar st\u00f8rri arbei\u00f0sbyr\u00f0i fyri l\u00f8gregluna, men at hetta ikki s\u00e6st aftur i\u0301 \u00f8ktari ja\u0301ttan."}, {"text_idx": "#000013", "text": "I\u0301 apri\u0301l var\u00f0 mett, at einans 30-40 % av va\u0301pnunum na\u0301ddu fram har tey skuldu"}, {"text_idx": "#000014", "text": "I\u0301 eini grein a\u0301 CBS News vi\u00f0 heitinum \"Arming Ukraine\" stendur m.a. at USA ikki hev\u00f0i yvirlit yvir hvar meginparturin av va\u0301pnunum, sum vestanlond sendu, enda\u00f0u."}, {"text_idx": "#000015", "text": "Megparturin av hesum va\u0301pnum og herna\u00f0arligu u\u0301tger\u00f0 fer til marki\u00f0 vi\u00f0 Po\u0301land, har USA og NATO frakta ta\u00f0 um marki\u00f0 i\u0301 hendurnar a\u0301 ukrainskum t\u00e6nastufo\u0301lkum. Og her enda\u00f0i umsjo\u0301nin vi\u00f0 va\u0301pnunum. \u00abAlt fer um marki\u00f0, og ta\u0301 hendur naka\u00f0, og okkurt sum 30% av u\u0301tger\u00f0ini kemur fram har sum ta\u00f0 skal,\u201d seg\u00f0i Jonas Ohman, sum er stovnari og stjo\u0301ri i\u0301 Blue-Yellow, sum er eitt felag vi\u00f0 heimsta\u00f0i i\u0301 Litava, sum hevur veri\u00f0 vi\u00f0 til at veita deildunum a\u0301 hermo\u0301tinum i\u0301 Ukraina herna\u00f0arliga hja\u0301lp si\u0301\u00f0ani byrjanina av herna\u00f0arliga stri\u0301\u00f0num millum Ukrainsku herdeildirnar og russiskt sinna\u00f0u loysingarfo\u0301lkini i\u0301 2014."}, {"text_idx": "#000016", "text": "\u201cAlsamt skiftandi hermo\u0301tini og i\u0301 h\u00f8vu\u00f0sheitum sja\u0301lvbodnu og paramiliteru herdeildirnar i\u0301 Ukraina, hava gj\u00f8rt ta\u00f0 trupult at fa\u0301a herna\u00f0arhja\u0301lpina fram hja\u0301 teimum, sum royna at finna vegin i\u0301 vandamiklu veitingarlei\u00f0unum fram til mo\u0301ttakararnar. Summi stu\u0301ra fyri va\u0301pnum, sum enda a\u0301 svarta markna\u00f0inum i\u0301 landinum, sum hevur veri\u00f0 fongt av korrupsjo\u0301n si\u0301\u00f0ani Sovjetsamveldi\u00f0 datt sundur.\u201d"}, {"text_idx": "#000017", "text": "USA hevur si\u0301\u00f0ani August roynt at fa\u0301a betri eftirlit vi\u00f0 va\u0301pnunum, sum vera send Ukraina."}, {"text_idx": "#000018", "text": "Ein grein i\u0301 Financial Times vi\u0301sir a\u0301 sama trupulleika: Sto\u0301ru veitingarnar av va\u0301pnum vestaneftir, kunnu enda i\u0301 hondunum a\u0301 brotsmannali\u00f0um i\u0301 Europa. Eftir at va\u0301pnini eru komin a\u0301 millumst\u00f8\u00f0 i\u0301 Po\u0301landi og lasta\u00f0 a\u0301 trailarar og lastbilar, er trupult hja\u0301 vestanlondunum at fylgja vi\u00f0, hvar va\u0301pnini enda."}, {"text_idx": "#000019", "text": "Interpol gj\u00f8rdi vart vi\u00f0 trupulleikan i\u0301 juni ma\u0301na\u00f0a: Arms sent to Ukraine will end up in criminal hands, says Interpol chief"}, {"text_idx": "#000022", "text": "FT - Nato and EU sound alarm over risk of Ukraine weapons smuggling"}, {"text_idx": "#000031", "text": "B\u00e6\u00f0i lo\u0301\u00f0ur og royndir hermenn eru vi\u00f0 ganga undan hja\u0301 Ukraina"}]